เงินบาทเปิดตลาด 32.44/46
ธนาคารกรุงศรีอยุธยา รายงาน เงินบาทเปิดตลาดเช้านี้ที่ระดับ 32.44/46 ปรับตัวแข็งค่าจากเย็นวานนี้
11 มิ.ย. 2553

ธนาคารกรุงศรีอยุธยา รายงาน เงินบาทเปิดตลาดเช้านี้ที่ระดับ 32.44/46 ปรับตัวแข็งค่าจากเย็นวานนี้
นักบริหารเงินธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 32.44/46 บาท/ดอลลาร์ ปรับตัวแข็งค่าจากปิดตลาดช่วงเย็นวานนี้ที่ระดับ 32.50/52 บาท/ดอลลาร์ โดยเมื่อเวลา 08.54 น.เงินบาทอยู่ที่ระดับ 32.43/45 บาท/ดอลลาร์ เนื่องจากดอลลาร์ร่วงเมื่อเทียบกับทุกสกุล
"โอเวอร์ไนท์นิวยอร์คอยู่ประมาณ 32.49/50(บาท/ดอลลาร์) พอเปิดตลาดมาก็ปรับตัวแข็งค่ามาอยู่ที่ 32.44/46(บาท/ดอลลาร์)" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 91.61/65 เยน/ดอลลาร์ ปรับตัวอ่อนค่าจากระดับ 91.16/20 เยน/ดอลลาร์ ส่วนค่าเงินยูโรอยู่ที่ระดับ 1.2104/2106 ดอลลาร์/ยูโร ปรับตัวแข็งค่าจากระดับ 1.2057/2060 ดอลลาร์/ยูโร
นักบริหารเงิน มองว่า เงินบาทปรับตัวแข็งค่าลงมามากแล้ว ไม่น่าจะปรับตัวแข็งค่าไปกว่า 32.40 บาท/ดอลลาร์ โดยมองกรอบการเคลื่อนไหววันนี้ไว้ระหว่าง 32.40-32.50 บาท/ดอลลาร์